open-index/open-wikipedia-markdown huggingface dataset:
حليب

**لحليب** هو واحد السائل لونو مايل للبْياض، كيتاخد غالباً من الحيوانات بحال البڭر، الماعز، و الغنم. الناس ف المغرب و ف العالم كامل كيشربوه و كيديروه ف بزاف د الحوايج و الماكلة. فيه عناصر غذائية مهمة بحال الكالسيوم، الپروتين، و ڤيطامينات، و كيعاون باش العظام و الجسم يبقاو قويين و يكبرو مزيان.

لحليب من أقدم المشروبات اللي عرفها الإنسان ف التاريخ، و دابا كيتباع ف كل بلاصة ف العالم، سوا كان طبيعي، معالج، ولا مصاوب ف منتوجات أخرى بحال الفرماج، الزبدة، و اليوڭورت.

## المكونات
لحليب فيه الپروتين اللي كيعاون ف لبني ديال العضلات و تقوية الجسم، و فيه الكالسيوم اللي ضروري للعظام و السنّان. فيه حتى الدهون و سكّار طبيعي سميتو اللاكطوز. نسبة الدهون كتختالف حسب النوع، حيث كاين لحليب كامل الدسم، و كاين اللي قليل الدسم، و كاين حتى منزوع الدسم.

## النواع
كاينين بزاف ديال النواع ديال لحليب:

* ̆حليب ديال البڭر
* حليب ديال الماعز
* حليب ديال الغنم
* لحليب النباتي (بحال حليب اللوز ولا الصوجا)

لحليب النباتي ما كيجيش من الحيوان، ولكن كيتصاوب من النباتات. الناس كيشربوه يلا كان عندهم مشكل مع اللاكطوز ولا كيتبعو نظام غذائي خاص.

## الإستعمال
لحليب كيتشرب بوحدو ف الفطور ولا ف أي وقت، و كيدخل ف صناعة الحلويات و الماكلة بحال الكيك، الشكلاط، لاكريم، و حوايج أخرى. و منو كيتصاوب الفرماج، الزبدة، و اليوڭورت.

## الفايدة
لحليب فيه الكالسيوم اللي مهم باش العظام و السنّان يبقاو صحاح. مفيد بزاف خصوصاً للأطفال و المراهقين حيث كيعاونهم ف النمو. ولكن خاص يتشرب ب إعتدال حيث فيه دهون و سكار طبيعي، و ما خاصش يكثر لواحد منو بزاف.

## المشاكل
بعض الناس ما كيقدروش يهضمو اللاكطوز، و يلا شربو لحليب كيحسو بوجع ف الكرش ولا النفخة. و كاينين ناس عندهم حساسية من لپروتين ديال لحليب، و ف هاد الحالة كيلجأو للحليب بلا لاكطوز ولا بدائل نباتية باش ما يوقعش ليهم مشكل.

## شوف تا
* لبن

## مصادر

تصنيف:مشروبات
لبن

**اللبن** هو واحد المنتوج ديال لحليب المخمّر اللي معروف ف الشرق الأوسط و شمال إفريقيا، و خصوصاً ف لمغريب. كيتصاوب من الحليب إلا تخمّر و ولا فيه طعم حامض خفيف و قوام قريب لليوغورت. كيتشرب بارد وغالباً كيتقدم فالفطور ولا مع الوجبات الرئيسية.

## التاريخ
اللبن من المنتجات التقليدية القديمة اللي استعملها الإنسان فالتغذية من قرون طويلة. فمناطق الشرق و شمال إفريقيا، كان كيتصاوب فالدور التقليدية إلا خلاو الحليب يتخمّر طبيعي ومن بعد كيتستعمل فالشرب ولا فالصناعة ديال الماكلة. مع الوقت، ولات الصناعات الغذائية كتصاوبو بطريقة حديثة باش يتباع بكميات كبيرة فالمتاجر.

## الأنواع
كاين جوج أنواع رئيسيين ديال اللبن. النوع الأول قريب لليوغورت وكيكون كثيف وكيستعمل بكثرة فالمشرق. النوع الثاني هو لبن الزبدة اللي معروف فالمغرب و شمال إفريقيا، وكيجي من تخمير الحليب ومن بعد خضّو باش تتفصل الزبدة و يبقى السائل المخمّر. هاد الأنواع كيتختلفو حسب طريقة التحضير و نوع الحليب المستعمل.

## القيمة الغذائية
اللبن فيه عناصر غذائية مهمة بحال البروتين، الكالسيوم، و فيتامينات مختلفة. لكل 100 مل تقريباً كيحتوي على طاقة وسطية، مع نسبة بروتين وكربوهيدرات، ودهون حسب النوع. هاد العناصر كتعطيه قيمة غذائية مهمة وكتعاون فالهضم حيث فيه بكتيريا نافعة للجسم.

## الاستعمال
اللبن كيتشرب بوحدو خصوصاً فالفطور مع الخبز و الزيت و الأكلات التقليدية. وكيدخل حتى فصناعة الصلصات، الشوربات، و بعض الأطباق اللي كتحتاج طعم حامض خفيف و قوام كريمي. وكيتستعمل حتى فبعض الحلويات و الوصفات المنزلية.

تصنيف:مشروبات
تصنيف:كوزينة عربية
تصنيف:مشروبات ماشي كوحولية
شعارات المدن د لمغريب

**شعارات المدن د المغرب** هي رموز رسمية ديال كل مدينة فالمغريب كتستعملها باش تمثّل راسها. هاد شعارات كيكونو **لوغو رسمي**، فيه بزاف د رموز مرتبطة بالتاريخ، الثقافة، الجغرافيا، والهوية ديال المدينة.

## صور شعارات المدن


120x120px|لاإطار|المهدية
120x120px|لاإطار|عين حرودة
120x120px|لاإطار|العرائش
120x120px|لاإطار|المحمدية
120x120px|لاإطار|سيدي بوقنادل
120x120px|لاإطار|مراكش (المدينة)
120x120px|لاإطار|آيت محمد
120x120px|لاإطار|القنيطرة
120x120px|لاإطار|آسفي
120x120px|لاإطار|عين حمرة
120x120px|لاإطار|عين الزهرة
120x120px|لاإطار|شفشاون
120x120px|لاإطار|فكيك
120x120px|لاإطار|مرتيل
120x120px|لاإطار|مكناس
120x120px|لاإطار|وجدة
120x120px|لاإطار|طنجة
120x120px|لاإطار|تطوان
120x120px|لاإطار|سلا
120x120px|لاإطار|الرباط
120x120px|لاإطار|الحسيمة
120x120px|لاإطار|الصويرة (كبير)
120x120px|لاإطار|الصويرة (صغير)
120x120px|لاإطار|المهدية (كبير)
120x120px|لاإطار|عين حرودة (كبير)
120x120px|لاإطار|القنيطرة (كبير)
120x120px|لاإطار|العرائش (كبير)
120x120px|لاإطار|مراكش (كبير)
120x120px|لاإطار|المحمدية (كبير)
120x120px|لاإطار|سيدي بوقنادل (كبير)
120x120px|لاإطار|إفران
120x120px|لاإطار|ورتزاغ
120x120px|لاإطار|القصر الكبير
120x120px|لاإطار|بَحليل



## مصادر


تصنيف:لمغريب
يونيسف

**اليونيسف** (بالإنجليزية: UNICEF) (The United Nations Children's Fund) وكانت تعرف ب: "United Nations International Children's Emergency Fund" ولا **منظمة [[لأمم لمتحدة|لأمم المتحدة]] للطفولة**. تأسست ف 11 ديسمبر 1946 بسبب تصويت بالإجماع في دورة لولا لجمعية عامة للأمم المتحدة. وفنفس داك الوقت قررات فصندوق الأمم المتحدة الدولي لرعاية الطفولة، وكان معروف حتى بمعاونة قصيرة المدة لدراري صغار في ؤروبا بعد لحرب لعالمية الجاوجة..

## مصادر

## وصلات خارجية

* الموقع الرسمي

تصنيف:لعالم
تصنيف:سياسة
تصنيف:1912
منظمة لاربحية

[بديل=ويكيپيديا مثال ديال منظمة لاربحية|تصغير|[ويكيپيديا مثال ديال منظمة لاربحية]]
**منظمة لاربحية** هي واحد نوع ديال لمنظمات لي الهدف ديالها ماشي رباح. الهدف رئيسي ديالها هو تدعم نشاط واحد ولا عدة أنشطة عامة ولا خاصة بلا ما يكون عندها شي مصلحة تجارية ؤلا هدف ربحي، وما كتشاركش فيه بحال منظمات ربحية (الشركات).

هاد نوع ديال لمنظمات كينشط ف مجالات بزاف بحال لمساعدات لإنسانية، لبيئة، حماية لحيوانات، تعليم، الفنون، رعاية صحية، لقضايا لإجتماعية، لجمعيات لخيرية، السياسة، دين، البحث العلمي، الرياضة و غيرها من الأنشطة.

#### ليسة ديال المنظمات اللاربحية

## مصادر


تصنيف:مؤسسة لاربحية
تصنيف:نواع د لمونضامات
تصنيف:قتيصاد جتيماعي
لعيد الصغير

**لعيد صّغير** هو عيد إسلامي كيتصادف فنهار لول ديال شهر شوال، و كيحتافلو بيه المسلمين من بعد ما كيساليو الصيام ديال رمضان. وهو واحد من جوج د لأعياد عند المسلمين، و لعيد الثاني هو لعيد لكبير لي كيجي ف 10 ذو الحجة ؤ لأيام ديالو كتوافق لمناسك د الحج. أول مرة حتافلو المسلمين ب لعيد صّغير كانت ف العام ثاني ديال الهجرة من بعد ما صامو أول رمضان. الصيام ف النهار اللول د لعيد صّغير حرام ف لإسلام.

## عرض الصور

فيشي:Eidulfitr_meal.jpg|وجبة لعيد صّغير في ماليزيا
فيشي:Tahliah_Street_during_Eid_(2981029191).jpg|ديكور ف شارع التحلية ف الرياض ف لعيد صّغير
فيشي:Celebrating_Eid_in_Tajikistan_10-13-2007.jpg|طبلة حتيفالية ف عيد صّغير في طاجيكستان.
فيشي:Costume_de_fete_-_Etienne_Dinet.jpg|*لباس العيد*، لوحة ديال ناصر الدين ديني *Nasreddine Dinet*
فيشي:Ketupat2.jpg|طبق «كيتوبات» كايتوجّد في المناسبات و منها لعيد صّغير ف فيليپين.
فيشي:YAS3692.jpg|الشباب المصريين كيحتفلو ف لعيد صّغير.
فيشي:Salat_Eid_al-Fitr,_Tehran_(113344343).jpg|مسلمة إيرانية كاتدعي بعد الصلا د الفطر.
فيشي:An_Afghan_child_takes_part_in_a_celebration_of_the_Islamic_religious_holiday_of_Eid_al-Fitr_in_the_Garmsir_district_of_Helmand_province,_Afghanistan,_Aug_110831-M-ED643-009.jpg|طفل أفغاني كايشارك في حتفال ديال لعيد صّغير.
فيشي:Abdelkader_Dahmichi,_imam_en_juin_2019_à_la_Grande_Mosquée.jpg|إمام في الجامع د بروكسيل كايخطب بعد صلا د العيد 1440 هـ.


## مصادر

تصنيف:رمضان
تصنيف:أحدات كايطراو كل عام
تصنيف:عطلات رسمية ف لمغريب
تقويم قمري

تصغير|تقويم هجري قمري ف 2017
تقويم قمري هو تقويم كيتستعمل فبزاف ديال البلدان وكيعتمد على جوج ديال دورات: دورة شمس ودورة القمر. فڭاع سنة كيتحسب على حسب حركة لأرض على الشمس يعني بتقريب 365 يوم وربع ، وطول ديال شهر كيتحسب على حسب دورة القمر على لأرض يعني تقريباً 29 يوم ونص. حيت سنة لقمرية قصيرة تقريبا ب 11 ليوم مقارنة مع نقويم شمسي، كيتدار تعديل بهاد نقص بزيادة ديال شهر كامل ف سنة إلا رجع تقويم بـ30 يوم على لموسم ديال سنة فشي سنين، وهادشي كيخلي سنة فيها 13 شهر فبلاصة 12.

## مصادر


تصنيف:تقويم
لعالم

يسار|تصغير|300x300بك|التصويرة ديال العالم كيما صوروها رواد الفضاء. ف رحلة أپولو 17.
العالم هو سمية اللي كيتستعمل باش نقصدو لكوكب ديال لأرض من وجهة نظر ديال بنادم، يعني البلاصة اللي ساكن فيها بنادم. بزاف ديال المرات كيتستعمل باش يتعبر على شي تجريبة ديال بنادم ولا تاريخ، ولا دول كلها، ولا لأحوال ديال الناس و المجتمع بشكل عام.

فبعض تعبيرات، لكلمة ديال «عالم» كتستعمل باش نشيرو للكون كامل، ولكن لفرق كبير وما خاصناش نخلطو بينهم. المقصود هنا هو كوكب لأرض لي ساكن فيه بنادم و نواع خرين ديال الكائنات الحية. و كوكب لأرض هو واحد من بزاف ديال لأجرام سماوية، ولكن هو الوحيد لي عرفو فيه الحياة.

[تصغير|خريطة العالم كما التقطها [صاطليت|القمر الصناعي. ل ناسا.]]

## مصادر



تصنيف:لفلسفة
تصنيف:لأرض
علم د لفلك

[يسار|تصغير|250x250بك|مرصد پارانال التابع للمرصد الأوروپي الجنوبي كيطلق نجمة دليل ليزر ل مركز [مجر لكبش|المجرة.]]
**لعلم د لفلك** ولا **لاصطرونومي** هو علم طبيعي كيدرس ظواهر لفلكية والأجرام سماوية. كيستعمل لماط و الفيزيك و شيمي باش يفسّر الأصل والتطور ديال هاد الظواهر والأجرام.

من بين الأجرام اللي كيهتم بها: الكواكب، الأقمار، النجوم، السدم، المجرات، و المذنبات. و كيدرس حتى بعض الظواهر بحال التفرڭيعات د النجوم، شعا د ڭاما، النجوم د بلعاني، الأجرام الوهاجة، النجوم النابضة، و إشعاع الخلفية الكونية الميكروي.

بصفة عامة، علم الفلك كيهتم بڭاع الحوايج لي كاينين برّا د الغلاف الجوي ديال لأرض. و علم الكون (الكوصمولوجيا) هو فرع ديال علم الفلك اللي كيدرس الكون كامل.

## مصادر


تصنيف:صيونص فيزيكية
تصنيف:نظام شمسي
تصنيف:لفلك
لا ڤاش كي ري

**لا ڤاش كي ري** (ب لفرانساوية: La vache qui rit، و ب نّݣليزية: The Laughing Cow) هي ماركة عالمية ديال الفرماج المصنع، كاتصاوب من عند شركة بيل من سنة 1921. السمية ديالها كاتعني "البڭرة لي كاتضحك"، و أشهر منتوج ديالها هو داك الفرماج لي كيجي ف مثلثات صغار و كيتدهن ف الخبز.

## التعريف
لا ڤاش كي ري هو فرماج مصنع (fromage fondu) كيتدار من خليط ديال الحليب، لاكريم، و نواع مختالفة ديال الفرماج الطري و المعتّق، خصوصاً كونطي *comté*. من بعد كيدوز من عملية البسترة باش توقف عملية النضج و يبقى مستاقر مدة طول.

بفضل البسترة، الفرماج ديال لا ڤاش كي ري يقدر يبقى برّا الثلاجة مدة محدودة بلا ما يخسر، و هادشي خلاه عملي بزاف خصوصاً ف المدارس و الرحلات.

أشهر شكل ديالو هو المثلثات المغلفين ب وراق د لألومنيوم، مجموعين ف بواطة مدوّرة و مسطحة. باش يتحلّ، خاصك لواحد يجبد واحد الخيط حمر ضاير ب البواطة، و حتى كل مثلث فيه واحد اللسان حمر صغير باش يتحل بسهولة.

## التاريخ
تصغير|الغلاف ديال النوطة الموسيقية ديال الفوكس-تروت "''La Wachkyrie''" (1919).
تصغير|إشهار دارو بنجامان رابيي (1926).
الماركة تسجلات رسمياً ف 16 أبريل 1921 من طرف ليون بيل ف فرنسا. الرسمة اللولة ديال البڭرة لي كاتضحك دارو الرسام بنجامان رابيي، و كان ف الأصل شعار لوحدة ديال الإمداد العسكري ف الحرب العالمية اللولة، و كانت سميتها "La Wachkyrie" (لعبة د لكلمات مع Valkyrie).

مع الوقت، تبدلات التصويرة و ولات البڭرة حمرا و بيضا و لابسة زواڭات ف ودنيها فيهم نفس صورة العلبة (تأثير Droste، يعني التصويرة فيها تصويرة ديالها وسط منها). من 1955 تزادو الخطوط الزرق و البيض فالعلبة، و من 1976 ولات الأقراط كيبيّنو الوجه ديال العلبة من الفوق بجوج.

## الأشكال و المنتوجات
لا ڤاش كي ري ماشي غير المثلثات، عندها بزاف ديال الأشكال ف أسواق مختلفة:

* مثلثات، مربعات، و مستطيلات ب نكهات مختلفة
* علب كبيرة ديال فرماج قابل للدهن
* Dip & Crunch (ولا Cheez Dippers): بواطة فيها عواد خبز و فرماج باش تغمس، متوفرة ب نكهات بحال العادي، خفيف، بندق، و پيتزا
* Ma P'tite Vache Qui Rit: كپسولات صغار ديال فرماج كيتاكل ب المعلقة خصوصاً للأطفال
* Toastinette: شرائح فرماج بحال Kraft Singles
* مكعبات صغار للأپيريتيف، معروفين ف فرنسا ب سمية Apéricube، و ف بلدان خرين ب سميّات مختالفين بحال Cheez & Fun أولا Snack Bites

كاينين حتى نكهات متنوعين بحال jambon، *gruyère*، تومة، پاپريكا، مشروم، *chèvre*، *bleu*، jalapeño، و بصلة. كاين حتى نسخة *light* و *ultra-light* بنسبة دهون قل.

بعض الأشكال توقفو مع الوقت بحال *Giggles*، لقراعي القابلة للضغط، و *Big Cheez Dipper.*

## الانتشار العالمي
لا ڤاش كي ري مشهورة بزاف ف ؤروپا، لميريكان، كانادا، و حتى ف الدول العربية بحال المغرب و الجزائر و مصر. ف العالم الناطق ب النݣليزية كتسمى ، و ف ألمانيا ، و ف سپانيا ، و ف العربية كيتسمّاوها حتى "البقرة الضاحكة".

ف المغرب و شمال إفريقيا، المثلثات ديالها ولات جزء من الفطور اليومي ديال بزاف ديال العائلات، خصوصاً مع الخبز و الحرشة.

## الماركات المرتبطة
شركة بيل عندها ماركات خرين معروفين بحال:
* *Kiri* (تأسسات ف 1966)
* *Babybel*
* *Apéricube*

## ف الثقافة الشعبية
البڭرة لي كاتضحك ولات أيقونة إشهارية عالمية. بانت ف بزاف ديال الحملات ف التلفازة، و حتى ف ألعاب د لڤيديو بحال *Primal Rage*، و تخدّمات شعار ف موسيقى و كتوبا د الدراري الصغار ف شي الدول.

## مصادر

تصنيف:فرماج
تصنيف:شركة د لماكلة
نقيص

تصغير|180x180بك|"5 - 2 = 3" (بالهدرة، "خمسة ناقص جوج كتساوي تلاتة")
**النقيص** ولّا **عملية ناقص** ف الماط هي وحدة من ربعة ديال العمليات الحسابية الأساسية (زيادة، نقيص، ضرب، قسيم). النقيص هو العكس ديال الزيادة، و كانرمزو ليه ب علامة ناقص (−).

يلى نقصنا شي عدد من عدد خور، نتيجة كتسمّى الفرق، و ف بعض الكتوبا القدام كانت كتسمّى حتى **التفاضل**، بحال فـ كتاب *مجسطي* ديال أبو الوفاء البوزجاني.

## شوف حتى

* لماط
* قسيم

## مصادر


تصنيف:لماط
تصنيف:لماط د ليونان لقديمة
مكان (توضيح)

ممكن يتقصد ب مكان:

* فضاء براني: هوّا لمتيداد ديال لمكان برة لكوكب د لأرض ؤ ما بين لْكسدات لْفلكية. لخط لّي كيفصل ما بين لجو د لأرض ؤ **لفضاء لبراني** كيتسما خط كرمان.
* مكان (فلسفة).
ساحة

[تصغير|الساحة لحمرا ف [موسكو العاصمة د روسيا]]
**الساحة** هو بلاصة محدد ف المدينة، كيكون واسع كثر من طريق اللي كتوصل ليه، و كيكون نقطة ديال تجمع هاد طرقان.

ساحة كيقدر يكون عندها بزاف ديال الإستعمالات، بحال:

* ساحة ديال فين كيوقفو طوموبيلات
* ساحة ديال سوق اللي كيستعملوها لبياعا
* ساحة الوسطنية ف لمدينة، و غالباً كتكون قريبة من شي بلاصة مهمة.

كاينين أشكال و أنواع مختالفين ديال ساحات، و صعيب يتدار ليهم تصنيف واحد حيث كل ساحة عندها لخصوصية ديالها على حساب المدينة و تصميم ديالها.

ولكن من أهم الخصائص ديال هاد ساحة أنها:

* كتكون مفتوحة لڭاع ناس
* كتجمع ڭاع ناس و الحركة

## مصادر

تصنيف:هنداسة د لمعمار
پيلزبوري دوغبوي

**بوبين فراش** (بلينݣليزية: Poppin' Fresh)، والمعروف أكثر باسم **پيلزبوري دوغبوي** (بلينݣليزية: Pillsbury Doughboy)، هو شخصية إعلانية ورمز رسمي ديال شركة پيلزبوري، وكيبان فالإعلانات ديال منتجات العجين الجاهز من عام 1965. هاد الشخصية ولات من أشهر الماسكوتات الإعلانية فالعالم بسباب الشكل ديالها اللطيف والضحكة المميزة ملي شي حد كيضغط على بطنها وكتخرج منها الصوت “Hoo-Hoo!” ولا فالأول كانت كتقول “tee hee”.

بزاف د لإشهارات من 1965 تال 2005 (ومعاهوم إشهارات لشركة GEICO مابين 2009 و2017) كايساليو بـ صبع ديال بنادم كايبرك لـ "دوغبوي" فـ كرشو وهو كايضحك.

## تاريخ
الشخصية تصنعات على يد الكاتب الإعلاني رودولف “رودي” بيرز (Rudolph 'Rudy' Perz) مع فريق ديال الإبداع فوكالة الإشهار ليو بورنيت وورلدوايد (Leo Burnett). بيرز كان جالس فـ لـكوزينة ديالو فـ ربيع 1965 تحت ضغط باش يصاوب حملة إشهارية لـ منتجات لعجينة د پيلزبوري. لـكاتبة لي معاه، كارول ويليامز (Carol H. Williams)، تخيلات عجينة حية كاتخرج من لـحك، وكتبات شعار الحملة "Say Hello to Poppin' Fresh Dough". كارول ويليامز تـقبلات فـ قاعة لـمشاهير د لإشهار فـ ميريكان عام 2017 بسباب هاد لخدمة.

## تّصميم د شّخصية
تـعطى لـ "بوبين فراش" شال (Scarf)، وقبعة د طباخ، وعيون زرق كبار باش يـتفرز على لـعجينة لعادية، مع واحد لـحمرة خفيفة فـ لـخدود وضحكة دافئة. لـمصمم لّول ديالو كان هوّ **ميلت شافير** (Milt Schaffer).

بان "دوغبوي" فـ كتر من 600 إشهار لـ كتر من 50 منتوج د الشريكة. شارك فـ إشهارات "Mastercard" عام 2005 فـ لـ "سوبر بول"، و إشهارات "Sprint" و "GEICO". فـ 9 فبراير 2025، بان فـ إشهار ديال "Instacart" فـ سّوبر بول LIX مع رموز إشهارية خرى بحال Mr. Clean و Kool-Aid Man.

### مومتيلين صّوت
كتر من 50 مومتيل دازو فـ تّجارب د لـأداء باش يكونو صّوت لّول، ومنهوم بول وينشل (Paul Winchell) لي معروف بـ صوت "تيݣر" فـ "ويني دبدوب". فـ لّخر، تـختار **بول فريز** (Paul Frees) وبـقا كايسجل صّوت لـ مدة 21 عام. مورا لموت ديالو فـ 1986، خـدا **جيف بيرغمان** لبلاصة تال 2014. ضّحكات لـعالية كاديرهوم دبا **جوب سيرني** من 2014. وحالياً، **ريتش أورلو** هوّ لي كايعطيه صّوت.

## تّحريك
فـ لّول، بيرز كان باغي يديرو فـ شكل "كارتون" مرسوم، ولكن بدل رأيو ملي شاف تقنية تّحريك بـ لإيقاف (Stop-motion). تـكلفات شريكة "Cascade Pictures" بـ صـنع دمية تلاتية لـأبعاد بـ تمن 16 ألف دولار فـ داك لوقت.

تـخدمات فـ لـبدية دميّات د لـماطّاط لـرغوي (foam rubber) فيها مفاصل لـداخل. لـرّوس كانو كايتصاوبو من "الريزين" (resin)، كول واحد بـ شكل د لـفم و تّعـبير مختالف باش يـتـبدلو لـقطة بـ لـقطة على حساب لـهضرة. فـ 1992، تـحول تّحريك لـ تصويرة مولدة ب لورديناتور (CGI) لي مازال مـخدّمة تال دبا.

## عائلة پيلزبوري
فـ السبعينات، الشركة طوّرات عائلة كاملة ديال الشخصية وولات كتتباع فشكل دمى وألعاب، ومن أفراد العائلة:
* بوبين فراش (Poppin' Fresh).
* پـوپـي فراش (Poppie Fresh): لي بانت كـ "صاحبتو" فـ لبداية د سّبعينات.
* ݣرانپوپر و ݣرانمامور (لـجدود).
* پـوپر (دري صـغير) و بون-بون (تربية بنية).
* فلابجاك (كلب) و بيسكويت (مش).
* أونكل رولي.

## نزاع على لـعلامة تّجارية
فـ ماي 2010، لـمحاميين د پيلزبوري صيفطو إنذار لـ واحد لـمحل د لـكوكيز فـ سولت ليك سيتي سـميتو "My Dough Girl, LLC" بـ سباب تّـشابه فـ لـأسماء و لـعلامة تّجارية، و طلبو منهوم يـحبسو لِستعمال د ديك سّـمية.

## مصادر

## ليانات برا
* سّيت لـرسمي د شّخصية

تصنيف:شخصيات إعلانية ميريكانية
تصنيف:رموز تجارية
تصنيف:شخصيات خيالية ظهرت ف 1965
تصنيف:پيلزبوري
ليستة د دول العالم

بديل=World, administrative divisions - ar - colored (all countries)|تصغير|250x250بك|لخريطة د لعالم
**ليستة د دول العالم** هي ليستة كتجمع ڭاع دول لي معترف بها دولياً، وكتعتمد أساساً على العضوية ديال كل دولة فـ لأمم المتحدة، كاين 192 دولة ف لأمم المتحدة، و جوج ديال دول عندهم صفة محضية فالجمعية العامة وهما فلسطين والكرسي الرسولي (الفاتيكان).

وف بعض تصنيفات كيتزاد كيانات معترف بها جزئياً بحال طايوان، ولكن ماشي عضو رسمي فلأمم المتحدة.

## ليستة د دول العالم

## كيانات لي معترف بها جزئياً

## مصادر


تصنيف:لعالم
تصنيف:دول على حساب لوضعية
تصنيف:دول لي عندها لعتيراف محدود
لاأدرية

**اللاأدرية** ولا **لأڭنوستيسيزم** (من  لي كتجمع *α* بمعنى “ماشي/لا” و*γνωστικισμός* بمعنى “المعرفة”) هي واحد موقف فلسفي كيقول بلي الإنسان ما يقدرش يعرف بزربة واش كاين إله ولا لا، أولا واش كاين شي حاجة خارجة على التجربة ديالنا ولا لا، و خصوصاً ف المسائل الدينية و الغيبية.

### تعريف
لاأدرية هي كيْنة فلسفية كتقول بلي المعارف الحقيقية ف بعض القضايا (بحال: وجود الله أولا عدم وجودو) ما يمكنش تكون محددة بشكل قاطع، حيت عقل الإنسان ما كيقدرش يوصل ل إجابات نهائية عليها.

### أصل الكلمة
الكلمة جاية من اليونانية القديمة، و دارها طوماس هنري هكسلي، البيولوجي البريطاني، فـ سنة 1869، باش يشرح موقف فلسفي كيقول بلي ب العقل و المنطق ما يمكنش نضمنو المعرفة المطلقة ف هذ المواضيع.

## مصادر


تصنيف:معتقد
تصنيف:الله (كلمة)
تصنيف:لفلسفة
ماينتسلمنشن

**ماينتسلمنشن** (بلألمانية: Mainzelmännchen) هما ستة شخصيات كرتونية فكاهية كيشكّلو الماسكوط الرسمي ديال تسي دي إف، التلفزة العمومية الألمانية. بانو لأول مرة فالتلفزة عام 1963، ودارهم القناة باش يفصلو بين الإعلانات والبرامج بسبب قانون كان كيمنع يوقع خلط بين المحتوى والإشهار.

كيبانوا بين الإعلانات فمقاطع قصيرة تقريباً بين 3 و5 ثواني، وكيظهرو حتى فبرنامج الأخبار الساخر هويته-شو. الاسم ديالهم جا من دمج اسم مدينة ماينتس، فين كاين المقر ديال تسيدِ إف، مع كلمة هاينتسلمنشن لي هما أقزام خياليين فالفولكلور الألماني خصوصاً حدا كولونيا. مبتكر هاد الشخصيات هو الرسام الألماني فولف غيرلاش.

مع الوقت ولات عندهم شعبية كبيرة فـألمانيا، وتدارو عليهم كتب للأطفال ومنتجات تجارية مختلفة، وحتى أعمال صوتية.

## الشكل و التصرفات
ماينتسلمنشن كيشبهو لأقزام صغار، وغالباً لابسين قبعة حمراء من نوع القبعة الفريجية بحال قبعة أقزام الحدائق ولكن بلا لحية. الظهور ديالهم كيكون قصير بزاف، وكيقدمو فيه غير نكتة وحدة سريعة. مرات كثيرة المشهد كيكون غير بصري بلا كلام، وإذا تكلمو كيستعملو كلمات قليلة بصوت خشن شوية. أشهر عبارة ديالهم هي “غودن آمْد”، وهي نطق بلهجة لعبارة ألمانية “Guten Abend” لي معناها “مساء الخير”.

الأسماء ديال الشخصيات هما: أنطون، بيرتي، كوني، ديت، إيدي، وفريتشن.

تصغير|نسخ مختلفة ديال ماينتسلمنشن عبر الوقت
تصغير|إشارة مرور للمشاة فمدينة ماينتس مستوحاة من الشخصية

## مصادر

تصنيف:تسيدِ إف
ماينتس

**ماينتس** (بلألمانية: Mainz) هيا عاصيمة ولاية راينلاند-بفالتس ف جنوب غرب ألمانيا. المدينة كاينة على ضفاف نهر راين، ف الجهة المقابلة لمصب نهر مينو، و بسبب هاد الموقع فهي ميناء نهري مهم ف ألمانيا. ف الجهة الأخرى من الراين كاينة مدينة فيسبادن ف ولاية هسن.

ماينتس مشهورة تاريخياً بكونها المكان لي عاش فيه يوهانس غوتنبرغ، مخترع الطباعة بالحروف المتحركة، و لي طوّر أول كتب مطبوعة ف القرن 15. اليوم، المدينة رجعات تكون مركز مهم لوسائل الإعلام حيث كاين فيها مقر القناة العمومية الألمانية ZDF، لي كتعتبر ثاني أكبر قناة تلفزيونية ف ألمانيا.

رغم الدمار الكبير لي تعرضات ليه المدينة خلال الحرب العالمية الثانية، إلا أنها ما زال فيها جزء كبير من المدينة القديمة لي كتميز بالبنايات ديال الحجر الأحمر (خصوصاً الحجر الرملي). المدينة عندها جامعة خاصة بها تأسسات سنة 1477 و اليوم كتسمّى **جامعة يوهانس غوتنبرغ**، و كاينة قرب المركز ديال المدينة.

حسب إحصائيات 31 دجنبر 2023، عدد السكان كيوصل لحوالي 223 ألف نسمة، و كتعتبر ثالث أكبر مدينة ف منطقة الراين-مين، و أكبر مدينة ف ولاية راينلاند-بفالتس. الفريق الكروي المحلي هو **FSV Mainz 05** لي كيشارك ف الدوري الألماني الممتاز (البوندسليغا).

## التاريخ
### العصور القديمة
المدينة تأسسات على أساس حصن روماني باسم **Mogontiacum**، لي تأسس تقريباً بين 13 و 12 قبل الميلاد على يد القائد الروماني دروسوس الكبير. كانت موقع عسكري استراتيجي مهم عند التقاء نهر المينو والراين، و كانت قاعدة لعدة فيالق رومانية و للأسطول النهري الروماني.

### العصور الوسطى
بعد سقوط الإمبراطورية الرومانية الغربية، سيطر عليها الفرنكيون و ولات قاعدة مهمة ف المملكة الفرنجية. سنة 1244 حصلت المدينة على امتيازات بلدية و حق انتخاب مجلس محلي. سنة 1462 تعرضت لنهب كبير و تم طرد عدد من السكان، بما فيهم يوهانس غوتنبرغ.

### العصر الحديث
خلال حرب الثلاثين سنة، تم احتلالها من طرف قوى متعددة. بين 1793 و 1814 كانت مسرح لتغيرات سياسية كبيرة و تأسيس جمهورية ماينتس القصيرة العمر. ف 27 فبراير 1945 تعرضت لقصف كبير خلال الحرب العالمية الثانية.

## الثقافة
ماينتس شاركت ف برنامج **عاصمة الثقافة الأوروبية** سنة 2007. من أشهر التقاليد ديالها الكرنفال (Fastnacht) لي كيستمر لعدة أيام و فيه مسيرات ضخمة و شخصيات رمزية مصنوعة يدوياً.

من المهرجانات المهمة:
* Open-Ohr-Festival
* Johannisfest
* سوق النبيذ السنوي
* سوق الميلاد (Nikolose Markt)

## الاقتصاد
الاقتصاد كيعتمد على الإعلام (ZDF و SWR)، الصناعة الزجاجية (Schott AG)، التكنولوجيا الحيوية (BioNTech)، و صناعة النشر. الشركة BioNTech ساهمت ف تقوية مداخيل المدينة بفضل الضرائب الكبيرة ديالها.

## الرياضة
الفريق المحلي هو **1. FSV Mainz 05** لي كيشارك ف البوندسليغا و كيلعب ف ملعب Opel Arena.

## التوأمة
* باكو
* ديجون
* إرفورت
* حيفا
* فالنسيا
* زغرب

## مصادر

تصنيف:مدون د ألمانيا
تسي دي إف

**تسي دي إف** (ب ، و لمعنٰى ديالها *Zweites Deutsches Fernsehen*، *التلفازة لألمانية التانية*) هيا واحد لقناة ديال تلفازة عمومية ف ألمانيا. لمقرّ الرئيسي ديالها كاين ف ماينتس ف ولاية راينلاند-پفالتس، و كتعتابر من أكبر لقنوات العمومية تما. تصوبات ف 1 أبريل 1963 من بعد إتفاق بين الولايات الألمانية، و كتبثّ لبرامج ديالها ف ݣاع ألمانيا و حتى ل برا.

كاتتموّل تسي دي إف أساساً من لواجب الشهري ديال الرّسوم السمعية البصرية لي كيخلّصوه الناس ف ألمانيا، و حتى من شوية د الإشهار. القناة كتبثّ أرضياً رقمياً، و عبر لكابل و لقمر الصّطيناعي بحال Astra، و كتكون محلولة (free-to-air) ف بزاف د البلايص فأوروبا.

عند تسي دي إف حتى قنوات رقمية تابعين ليها بحال *ZDFneo* لي موجّهة للشباب، و *ZDFinfo* لي متخصّصة ف الدوكيمونتيرات. و كتشارك حتى ف قنوات مشتركة بحال *Arte* و *3sat* و *KiKA* و *Phoenix*.

من لبرامج المشهورة ديالها كاينين *heute* (نشرة إخبارية)، *Wetten, dass..?* (برنامج ترفيهي)، *heute-show* (برنامج ساخر إخباري)، و *Terra X* (سلسلة وثائقية علمية و تاريخية). كتدوز حتى تورنوات رياضية كبار بحال كاس لعالم و كاس ؤروپا.

تسي دي إف عضو ف الإتحاد الأوروپي د الراديو و التلفازة (EBU) من 1963، و كتخدم ف بزاف د المشاريع التقنية الأوروپية ف مجال البث.

## مصادر

تصنيف:قناة د تلفازة
تصنيف:لإعلام ف ألمانيا
تصنيف:تأسيسات د 1963 ف ألمانيا
الصبيطار الجاميعي ابن رشد

صبيطار لجاميعي ابن رشد (اللي كيتختصر بـ CHUIR أولا CHU ابن رشد) هو مركز جامعي طبي كاين فمدينة الدار البيضا فلمغريب، وتأسس بشكل رسمي فـ 1983. هاد سبيطار تابع لـكلية الطب والصيدلة بالدار البيضا، وكيتعتبر أكبر مؤسسة سبيطارية فلمغريب، لا من ناحية لمساحة ولا من ناحية طاقة ليستيعابية، حيت فيه 1685 سرير.

## التاريخ
تأسس لمركز الاستشفائي الجامعي ابن رشد من بعد ما تجمعات بزاف ديال سبيطارات اللي كانت معروفة (موريس غو، جول كولومباني، وسبيطار 20 غشت 1953). سبيطار 20 غشت فالحقيقة كان هو سبيطار "جان فيال" العسكري اللي تبنى فثلاثينات وتبدل سميتو فـ 1956.

* فـ 1975: تأسسات كلية الطب فدار لبيضا وتجمعات مع لمركز.
* فـ 1979: تزاد وساع لمركز بتبني سبيطار لدراري صغار، ومختبرات لتحاليل طبية وبيولوجية.
* فـ 1981: تلحق بيه مركز لاستشارات وعلاجات ضراس، فاش تفتحات كلية طب الأسنان بالدار البيضاء.
* فـ 1983: ولالمركز مؤسسة عمومية عندها استقلال مالي وإداري.
* فـ 2011: تبدلات سميت سبيطار ديال دراري صغار لـ "سبيطار الأطفال عبد الرحيم الهاروشي"، تكريماً لهاد الجراح اللي كان مدير ديالو فثمانينات.
* فـ 2016: تنقل قسم لولادة لبناية جديدة وسط سبيطار لأطفال باش يتصاوب قطب "الأم والطفل" اللي دشنو لملك محمد سادس.

## لوصف ولقدرة ديالو
المركز فيه ربعة ديال لمؤسسات طبية أساسية:

* سبيطار ابن رشد: (1020 سرير).
* سبيطار 20 غشت 1953: (291 سرير).
* سبيطار الأم والطفل عبد الرحيم الهاروشي: (374 سرير).
* مركز الفحص وعلاج سنان: (فيه 106 د الكراسي د العلاج).

كيوصل عدد الناس اللي كيقصده هاد المركز كل عام لـ 1,030,000 مريض تقريباً، وكيدير كتر من 594,435 استشارة طبية و7,000 ولادة فالعام. المركز شاد مساحة ديال 45 هكتار وجاي فوسط المدينة، قريب من بزاف د وسائل النقل العمومي.

## لمهام
على حساب القانون رقم 37.80 لمتعلق بلمراكز لاستشفائية، لمهام ديال هاد لمركز هي:

# يقدم كاع أنواع لعلاجات طبية.
# يدير أبحاث طبية مع احترام كرامة لمرضى وحقوقهم.
# يساهم فالتعليم التطبيقي والجامعي فمجال الطب والصيدلة وتكوين المساعدين الطبيين.
# يشارك فالأهداف اللي حاطاها الدولة فمجال الصحة العمومية.

## تخصصات
سبيطار معروف فالمغرب بوجود أطباء متخصصين فامراض معقدة، بحال:

* أمراض الدم والسرطان.
* جراحة القلب والشرايين.
* جراحة الدماغ والأعصاب.
* علاج الحروق والجراحة التجميلية.
* جراحة الصدر والوجه والفكين.

## مراجع

تصنيف:صحة ف لمغريب
ليستة د لعطل ف لمغريب

لأعياد ؤ العطل الرسمية فالمغريب هما واحد لمناسبات وطنية ودينية كيحتافل بيهم شعب لمغريبي كل عام، وكيتعتابرو جزء مهم من لهوية ديال ثقافة ديال لبلاد. فيها أعياد مدنية رسمية بحال راس لعام الميلادي، عيد شغل، وعيد لعرش، وكاينين حتى أعياد دينية لي مرتبطين بالتقويم الهجري بحال لعيد صّغير، لعيد لكبير، المولد النبوي، ؤ راس العام الهجري. الهدف ديال هاد لإحتفالات هي انك تقوي الوحدة الوطنية، وتعزز لإنتماء ثقافي وديني، وزيد عليها أنها كتعاون الناس ياخدو شوية ديال راحة ويتلاقاو مع لعائلة ولحباب.

## لأعياد لوطنية لمغريب
لأعياد لوطنية هي مناسبات مرتبطة بتاريخ سياسي وإجتماعي للمغريب، وكيعكس هاد الهوية الوطنية وسياسية، بزاف د لأيام مهمة:

## لأعياد دينينة لمغريب
لأعياد دينية فالمغريب على تقويم لهجري القمري، ؤ تغير تاريخها من سنة إلى سنة حسب رؤية الشهر. ويشمل:

## مصادر


تصنيف:ماي
تصنيف:يناير
تصنيف:لمغريب
ليستة ديال دواوير لمغريب

تصغير|صورة ديال سد لوحدة فدوار بوقلعة إقليم  تاونات
**ليستة ديال دواوير لمغريب** هي ليستة كتجمع ڭاع دواوير لي كاينين فلمغريب. دوار هو واحد تجمع سكني صغير كيتكون غالباً من عدد محدود ديال ديور وكيكون تابع لشي جماعة قروية داخل شي إقليم ولا عمالة. بزاف ديال دواوير فالمغريب كاينين فالمناطق لقروية ولجبالية، وكيعيشو فيهم ناس لي كيعتمدو بزاف على لفلاحة ولي كيربيو لحيوانات. 
دواوير كيشكلو واحد الجزء كبير من تقسيم ترابي لقروي فالمغريب، حيت كيتوزعو على دخل لجماعات لقروية وكيكونو مرتبطين بالمراكز لقروية ولمدن لقريبة. ؤكيتبدل حجم وعدد د سكان ديال كل دوار على حسب لجهة وطبيعة ديال لمنطقة.

## ليستة ديال دواوير
هاد لجدول فيه أغلب دواوير لمغريب: 

## مصادر

## شوف تا
* لجغرافيا د لمغريب
* تاريخ د لمغريب

تصنيف:لمغريب
تصنيف:مقالات فيها مصدر و 3000 بايت
تصنيف:بلدان د إفريقيا
ماركل فرنانديز

**ماركيل فرنانديز سوتو** (تزّاد فـ 6 فبراير 2003 ف صوپيلا، بيسكايا) هو جرّاي صبليوني كيتخصص ف سباقات السرعة، خصوصاً 400 ميترو.

## حياتو
ف الصغر ديالو مارس بزاف ديال الرياضات قبل ما يركز على ألعاب القوى. ف اللخر بدا ألعاب القوى ف بيرانڭو. ف عام 2025 ربح ميدالية الفضة ف سباق 4 × 400 ميترو فبطولة أوروپا د ألعاب القوى داخل القاعة. دابا كيتدرّب ف صوروصا (بيلباو) مع المدرب ديالو إياڭو هيرميدا بينيتيز، و من 2026 كيمثل نادي إف سي بارشالونة.

## مصادر

تصنيف:زيادة 2003
تصنيف:ناس حيين
تصنيف:الرياضة ف سپانيا
كلية د الطب والصيدلة وطب الأسنان (فاس)

**كلية د الطب والصيدلة وطب الأسنان ف فاس** (ب لفرونسي: **Faculté de Médecine, de Pharmacie et de Médecine Dentaire de Fès**؛ كيتختصر بـ **FMPF**) هي مؤسسة عمومية مغربية ديال التعليم العالي متخصصة ف لعلوم الطبية والصيدلانية. تأسسات ف 1999، وهي طرف لا يتجزأ من جامعة سيدي محمد بن عبد الله ف فاس.

## التاريخ والكومپيس
تأسسات الكلية ف عام 1999 باش تخرج القراية د الطب من المركزية لي كانت ف لبلاد وتلبي الحاجيات الصحية المتزايدة ديال جهة فاس مكناس. الكلية جات ف لكومپيس ديال "سايس" وكتخدم بتنسيق وشراكة قريبة مع **[[المركز الاستشفائي الجامعي الحسن الثاني (فاس)|المركز الاستشفائي الجامعي الحسن الثاني]]**، فين كيدوزو الطلبة لستاجات الكلينيكية ديالهم والتداريب التطبيقية.

## النشاط الأكاديمي والعلمي
كتعتبر الكلية (FMPF) مركز أساسي للبحث العلمي والتبادل الدولي ف لمغريب. هاد المؤسسة كتستاضف وكتشارك بانتظام ف أحداث علمية كبرى:
* **لمؤتمر الدولي لتاريخ الطب:** للي استاضفات فيه الكلية النسخة العاشرة ديالو، وكان كيركز ب لخصوص على الحماية ودراسة التراث الطبي التاريخي.
* **ورشات مهنية تخصصية:** كتنظم الكلية دورات ديال التدريب التقني، بحال ورشة "ليكوغرافي" (Workshop d'échographie interventionnelle) باش تطور لمهارات التطبيقية ديال لّطباء.
* **لمكانة الوطنية:** لأساتذة والطلبة ديالها كيشاركو بقوة ف لمؤتمر الوطني د الجمعية لمغربية لعلوم الطب (SMSM)، لي كيتعتبر منصة مهمة لتطوير لقطاع الصحي ف لبلاد.

## القراية والتكوين
المؤسسة كتوفر تكوين ف إطار نظام "LMD"، وكتعطي دبلومات الدكتوراه ف الطب العام، الصيدلة، وطب الأسنان. هاد البرامج التعليمية كيدعمها مركز ديال "المحاكاة الطبية" ومكتبة مركزية عصرية متخصصة ف لعلوم د الصحة.

## عيون لكلام


تصنيف:جامعة سيدي محمد بن عبد الله
تصنيف:تأسيسات 1999 ف لمغريب
تصنيف:مؤسسات تعليمية تأسسات ف 1999
كلية الطب والصيدلة ف الدار البيضا

**كلية د الطب والصيدلة ف الدار البيضا** (ب لفرونسي: **Faculté de Médecine et de Pharmacie de Casablanca**؛ كيتختصر بـ **FMPC**) هي مؤسسة تعليمية عمومية مغربية تابعة لـ جامعة الحسن الثاني ف الدار البيضا. تأسسات لكلية ف عام 1975، وكتعتبر من أكبر وأقدم لمؤسسات لي كتقري الطب ف لمغريب مورا كلية الرباط.

## التاريخ والسياق
تأسسات لكلية ف منتصف السبعينات باش تلبي الطلب المتزايد على لطباء ف لعاصمة لقتيصادية للمغريب. تم التدشين ديالها ب شكل رسمي ف عام 1975، ومن داك لوقت وهي كتخرج أجيال د لّطباء والصيادلة لي خدامين ف لقطاع لعام ولخاص. لكلية جات ف قلب كازا، وقريبة بزاف لـ سبيطار ابن رشد (CHU)، لي هو الشريك الأساسي ف التداريب الكلينيكية.

## لمرافق د لكلية ولإدارة
لمساحة د لكلية واصلة لـ 6 هكتار، وهي مدينة صغيرة د لمعرفة مجهزة ب أحدث لوسائل:
* **لمدرجات التاريخية:** لكلية فيها مدرجات كبار كيهزو مئات الطلبة، ومسميين على كبار لعلماء (ابن سينا، ابن النفيس، الرازي، وابن طفيل). هاد لقاعات كيشهدو ماشي غير على الدروس، ولكن حتى على "الأطروحات" (Thèses) د التخرج.
* **مختبرات البحث:** فيها بزاف د لمختبرات المتخصصة ف لبيولوجيا، لبيوكيميا، لاناطومي، و ميكروبيولوجيا.
* **لمكتبة لجامعية:** مكتبة ضخمة ف جوج طبقات، فيها مراجع طبية نادرة وكتوفر فضاء هادي ل لقراية والبحث الرقمي.
* **مركز لمحاكاة "Casablanca Sim":** هادا مشروع رائد كيتيح ل لطلبة يطبقو لعمليات والتدخلات الطبية على "دومي" (Mannequins) متطورين قبل ما يتعاملو مع لمرضى لحقيقيين، باش يضمنو سّلامة د لمريض.

## نظام التكوين وقراية الطب
لقراية ف لكلية تابعة للنظام الوطني د الدكتوراه، وكتنقسم لـ 3 د لمراحل أساسية:
# **سّلك لّول (عامين):** كيتركز على لعلوم لأساسية (Biomedical sciences) بحال لاناطومي ولفيزيولوجيا.
# **سّلك تّاني (3 سنين):** كيبداو فيه الطلبة يتعلمو لجانب الكلينيكي (تارخيص لأمراض ومداويتها) وكيدوزو بزاف د لوقت ف سبيطارات كازا.
# **سّلك تّالت (لعام سّادس):** كيتسما عام التداريب لميدانية، فين الطالب كيولي كيسير حالات طبية ب إشراف لأساتذة.

## البحث العلمي والتعاون الدولي
لكلية ماشي غير بلاصة د لقراية، بل هي مركز د البحث العلمي. فيها مركز للدراسات ف الدكتوراه (CEDoc) لي كيهتم ب لعلوم د الصحة. لكلية عندها شراكات مع جامعات أوربية وأمريكية، وكينظمو بزاف د لمؤتمرات الطبية الدولية كل عام باش يواكبو الجديد ف لعلوم د الطب.

## لحياة د الطلبة
لحياة ف لكلية "FMPC" حركية بزاف، ب فضل لجمعيات والنوادي د الطلبة (بحال ADEMC). هاد لجمعيات كينظمو أنشطة تقافية، رياضية، وقوافل طبية تطوعية ل لمناطق لفقيرة، وهادشي كيعاون الطلبة يطورو روح لمسؤولية لقتيصادية والاجتماعية.

## عيون لكلام


## شوف حتى
* كلية د الطب د السنان ف الدار البيضا
* جامعة الحسن الثاني ف الدار البيضا
* CHU ابن رشد كازا

تصنيف:كليات د الطب ف لمغريب
تصنيف:تعليم عالي ف الدار البيضا
تصنيف:تأسيسات 1975 ف لمغريب
تصنيف:مؤسسات تعليمية تأسسات ف 1975
پارك دي پرانس

**پارك دي پرانس** (ب ) هو تيران ديال لكورة ف لمدينة ديال پاري ف فرانسا. هوّ التيران الرسمي ديال فرقة پاري سان جيرمان (PSG)، و كاين ف الجهة لغربية ديال پاري ف بلاصة سميتها "پور دو سان كلو" (Porte de Saint-Cloud). سميتو "پارك دي پرانس" كاتعني "الجردة ديال لأمراء"، و هاد السمعة عطاها ليه حيت كان ف لبلاصة فين كانو لأمراء ديال فرانسا كايتنزهو ف لقرون لقديمة.

هاد التيران تبنى ف اللول ف 1897، ولكن التيران لي كاين دابا هو لي تجدد و تفتح ف 1972. كيهز علاين 48 ألف مشجع، و كايتعتابر من بين أجمل التيرانات ف أوروپا بسباب التصميم ديالو. و هو .أقدم تيران ف پاري.

## التصميم
پارك دي پرانس عندو قدرة إستيعابية ديال 47.929 مشجع. التصميم ديالو مستطيل و كلشي فيه مصفوف ب شكل بيضاوي، و السقف ديالو مغطي جميع لمدرجات باش الجمهور يكون محمي من الشتا. لمدرجات فيهوم تلاتة ديال الدرجات، و أقرب مشجع بعيد غير ب 6 ميترو على التيران.

## تاريخ
پارك دي پرانس ماكانش ف اللول ديال پاري سان جيرمان. ف لبدية ديال لقرن لعشرين، كان كايتستعمل ف بزاف د لرياضات، بحال المسابقات د لپيكالات (طور د فرانسا كان كايدوز من تماك)، الريڭبي، و حتى لأتليتيزم.

ف 1972، تهدم التيران لقديم و تبنى اللي كاين دابا. ف اللول، فراقي خرين هوما لي كانو كيلعبو فيه، بحال "ريدا سطار" و "پاري إف سي".

#### پاري سان جيرمان
ف 1974، پاري سان جيرمان قرر يولي هو لممول الرسمي ديال هاد التيران. من ديك الساعة، هاد التيران عاش معا لفرقة لحظات مهمين ديال التاريخ ديالها: لبطولات، لكؤوس، و الليالي لأوروپية.

#### كاس لعالم 1998
ف كاس لعالم 1998 لي نضّماتو فرانسا، پارك دي پرانس كان من بين التيرانات لي ستقبلو لميطشان. لمنتخبات ديال لارجونتين، هولاندا، و كرواتيا لعباو فيه.

## الطرانسفير من التيران
ف 2024-2025، بزاف د لأخبار تخرجو على بلي پاري سان جيرمان باغي يخرج من هاد التيران. لفرقة بغات توسعو ل 60 ألف مشجع، ولكن لبلدية ديال پاري ماموافقاتش على هاد لمشروع.

## شوف حتا
* پاري سان جيرمان
* كيليان مبابي

## مصادر

تصنيف:تيرانات د كورة
تصنيف:باريز
تصنيف:پاري سان جيرمان
تصنيف:الرياضة ف فرانسا
تصنيف:تأسيسات د 1972 ف فرانسا
ميكي ماوس

**ميكي ماوس** (ب لونݣلي: *Mickey Mouse*) هي واحد شخصية خيالية وشخصية كرتونية ديال فار كيعيش بحال بنادم، وكيعتبر الرمز الرسمي والماسكوط ديال شركة والت ديزني. ميكي ماوس من أكثر الشخصيات الكرتونية لي معروفين فالعالم كامل.

تخلق ميكي ماوس فـ 1928 على يد والت ديزني وأب آيوركس فـ ستوديوهات والت ديزني. الشكل ديالو معروف بزاف: كيلبس سروال قصير حمر، صباط صفر كبار، وݣوانت بيض، وعندو ودنين كبار مدوّرين.

أول ظهور ديال ميكي ماوس كان فالفيلم القصير *Plane Crazy* ف 1928، ولكن الشهرة الكبيرة جاوه من بعد فالفيلم الكرتوني *Steamboat Willie* لي تعرض نهار 18 نونبر 1928. هاد الفيلم كان من أول أفلام الرسوم المتحركة لي فيهم الصوت متوافق مع الصورة.

ميكي ظهر فكثر من 130 فيلم كرتوني، ومن بينهم أفلام معروفة بحال:
* *The Band Concert* (1935)
* *Brave Little Tailor* (1938)
* *Fantasia* (1940)

ففيلم *Fantasia* بان ميكي فواحد المشهد مشهور بزاف فين كان لابس قبعة ديال الساحر وكيستعمل السحر باش يخدم المكان ديالو.

فـ 1978، بمناسبة عيد الميلاد ديالو الخمسين، ولى ميكي ماوس أول شخصية كرتونية تاخد نجمة فـ ممر النجوم فهوليوود.

مع الوقت، ولات شخصية ميكي ماوس رمز عالمي للرسوم المتحركة، وظهر حتى فـ كوميكس، تلفازة، ألعاب فيديو، وفالمنتوجات التجارية، وحتى فـ منتزهات ديزني فالعالم.

## صحابو
ميكي ماوس عندو بزاف ديال الصحاب فالعالم ديالو، ومنهم:

* ميني ماوس (Minnie Mouse) – الحبيبة ديالو
* دونالد داك (Donald Duck)
* غوفي (Goofy)
* بلوتو (Pluto) – الكلب ديالو
* ديزي داك (Daisy Duck)
* كلارابيل لبݣرة (Clarabelle Cow)

وكاينين حتى الأعداء ديالو، بحال:
* پيت لكحل (Black Pete)
* مورتمير ماوس (Moritmer Mouse)
* فانتوم لبقعة (Phantom Blot)

## الشعبية
ميكي ماوس ولا واحد من أكثر الشخصيات الكرتونية شهرة فالعالم، وولات الصورة ديالو رمز ديال شركة والت ديزني. بزاف دالأفلام والمنتوجات التجارية والبرامج التلفزية استعملات الشخصية ديالو، وبقا محبوب عند الأطفال والكبار حتى اليوم.

## مصادر

تصنيف:شخصيات كرتونية
تصنيف:شخصيات خيالية
تصنيف:شخصيات ديال ديزني
منظمة د صحة لعالمية

**منظمة د صحة لعالمية** (كيترمز ليها بلختصار ب **WHO**) هي وحدة من لوكالات لي تابعة لمنظمة لأمم لمتحدة، ومتخصصة فالخدمة د صحة على فالعالم كامل. دور ديالها هو تهتم بصحة فالعالم كامل، وتعاون دول باش تحسن لأنظمة صحية ديالها وتواجه لأمراض ولمشاكل صحية .

هاد لمنظمة تأسسات نهار **7 أبريل 1948**، ومن داك لوقت ولات كتعتبر من أهم لمؤسسات دولية لي خدامة فمجال د صحة. لهدف ديالها هو تحسن صحة ديال بنادم فالعالم، ؤكتتعالج لأمراض، وتنظم تعاون ما بين دول فالمجال د صحة.

لمقر رئيسي ديالها كاين ف جنيف فـسويسرا. ومن تماك كتتسير لأنشطة ولبرامج صحية لي كتهم بزاف ديال دول. ؤزيد على لمقر رئيسي، لمنظمة عندها **ستة ديال لمكاتب لإقليمية** فبلايص مختلفة من لعالم، ولي دور ديالها هو تابع لقضايا صحية فڭاع لبلايص على حسب لحتياجات ديالها.

حتى لهاد لمكاتب لإقليمية، كاينين فيها **150 مكتب ميداني** موزعين فدول مختلفة على لعالم. هاد لمكاتب كيساهمو فتنفيذ لبرامج صحية، ؤكتعاون لحكومات لمحلية، ؤكتحضي لوضع صحي، ؤتدخل فحالات إلا كان لوضع إيرجو (خطير).

غير دول لي عندها سيادة (يعني دول لي مستقلة) هي لي عندها لحق تنضم لهاد لمنظمة وتكون عضو فيها. ؤمن ناحية لحجم ؤ شنو كادير، منظمة د صحة لعالمية كتعتبر أكبر منظمة حكومية دولية متخصصة فمجال د صحة على فلعالم، ؤعندها هاد دور لي مهم باش تنسق ما بين دول باش تحارب لأمراض وتحسن صحة د لعامة.

## لإدارة
دول لأعضاء لي كيوصل لعدد ديالهم لـ193 دولة كيمارسو سلطة رئاسية فهاد لمنظمة عن طريق لجمعية د صحة لعالمية، لي كتعتبر لهيئة رئيسية لي كتتخذ فيها لقرارات لكبيرة ديال لمنظمة.
[يسار|تصغير|[تيدروس أدهانوم غيبريسوس، **لمدير لعامّ** ديال منظمة د صحة لعالمية]]

### لمدراء لعامون

## مصادر


تصنيف:لعالم
تصنيف:طب
تصنيف:سياسة
تصنيف:سويسرا
صندوق لوطني لضمان لجتماعي (لمغريب)

يسار|لاإطار
**صندوق لوطني لضمان لجتماعي** (ب لفرونسي: **Caisse Nationale de Sécurité Sociale**؛ كيتختصر بـ **CNSS**) هي واحد لمؤسسة عمومية مسؤولة على نظام ضمان لجتماعي ؤتغطية صحية. تأسس هاد الصندوق ف عام 1959، ؤعندو واحد شونجمو كبير مابين 2021 ؤ2026 في إطار تخطيطات لملكية باش تعمم صحة لڭاع لمواطنين.

## التاريخ والرؤية الاستراتيجية
بدا الصندوق الخدمة ديالو ف 1959، وتثبتات المهام ديالو ب لضهير رقم 1-72-184 ف عام 1972 اللي رسم الطريق لنظام الضمان الاجتماعي العصري ف لمغريب. من نهار 15 فبراير 2021، تولى **حسن بوبريك** الإدارة العامة د الصندوق، وهو خبير اقتصادي وإحصائي قاري ف مدرسة "ENSAE Paris" وسبق ليه كان مدير التأمينات ف وزارة لمالية. تحت القيادة ديالو، تحول الـ CNSS من مجرد "صندوق للأداء" لـ "مؤمن للمخاطر" كيعتمد على التكنولوجيا ودراسة البيانات (Data Analytics) باش يسير الضغط لكبير اللي جا مع تعميم التغطية الصحية.

## لورش لملكي والدعم الدولي
لورش د تعميم الحماية الاجتماعية خلى الـ CNSS يولي هو لمركز د التغطية الصحية ف لمغريب. هاد لمشروع دمج لملايين د لخدّامة المستقلين وأصحاب المهن الحرة ف نظام التغطية الصحية الإجبارية (AMO). ف يونيو 2025، صادق **لبنك الدولي** على دعم مالي ب قيمة 350 مليون دولار باش يعاون لمغريب ف تقوية شبكات الأمان الاجتماعي وتطوير الخدمات د الصندوق. هاد الدعم ساعد ف إدماج لمستفيدين القدام د نظام "راميد" ف نظام جديد كيتسما "أمو تضامن" (AMO-Tadamon).

## دمج لـ CNOPS ولقانون 54-23
ف فبراير 2026، عرف لمغريب حدث تاريخي ب نشر **لقانون 54-23** ف لجريدة الرسمية (رقم 7432)، لي حسم ف نقل تسيير التغطية الصحية د لقطاع لعام من CNOPS لـ الـ CNSS. هاد الدمج وصفوه المحللين ف موقع Le360 بلي هو "زواج دقيق" كيهدف لتوحيد تسيير التغطية الصحية ف لمغريب تحت سقف واحد. وخا كانو تخوفات عند لمحررين ولأطباء ف لقطاع لخاص، إلا أن لحكومة أكدات بلي هاد لخطوة غاتضمن استمرارية الخدمات لجميع الموظفين.

## لمصحات والتسيير لمالي
الصندوق كيسير شبكة ديال 13 مصحة (Polycliniques) ف لمدون لكبار بحال أكادير، مراكش، و طنجة، وكيقدم خدمات طبية ف لجراحة والولادة وطب لولاد. ف عام 2025، توضحات لمساطر الضريبية لي كتعلق ب التخلص من لمساهمات د الضمان الاجتماعي باش تزيد الشفافية ف تسيير لخلصة د لخدّامة ف لقطاع لخاص. كيبقى التحدي لكبير هو ضمان الاستدامة د نظام التقاعد ف ضل التغييرات الديموغرافية لي كيعرفها لمغريب.

## شوف حتى
* صحة ف لمغريب
* اقتصاد د لمغريب

## عيون لكلام


تصنيف:مؤسسات عمومية ف لمغريب
تصنيف:تأسيسات 1959 ف لمغريب
تصنيف:صحة ف لمغريب
تصنيف:تقاعد ف لمغريب
تصنيف:مقالات مسموعة
الصندوق الوطني ديال المنظمات الاحتياط الاجتماعي

**الصندوق الوطني لمنظمات الاحتياط الاجتماعي** (ب لفرونسي: **Caisse Nationale des Organismes de Prévoyance Sociale**؛ كيتختصر بـ **CNOPS**) هو مؤسسة عمومية مغربية تأسسات ف عام 1950 ف عهد لحماية. هاد لمؤسسة كانت هي لي مسؤولة لعشرات سّنين على تسيير نظام التغطية الصحية الإجبارية (AMO) ل لموظفين د لقطاع لعام ولطلبة ف لمغريب. ف عام 2026، عرف هاد لصندوق تحول جذري ف لمسار ديالو مورا ما تقرر الدمج ديالو مع الـ CNSS ف إطار توحيد صناديق التغطية الصحية.

## التاريخ وتشكيل لـ "كنوبس"
لـ "كنوبس" ف لأصل ديالو ماشي صندوق واحد، بل هو اتحاد كيتجمعو فيه 8 د تّعاضديات كبار لي كيمثلو موظفين د دّولة. هاد تّعاضديات عندها تاريخ قديم كيرجع لبداية لقرن لعشرين، بحال تّعاضدية د شّرطة (1919) وتّتعاضدية د لجمارك (1928). ف عام 1950، تجمعات هاد لمنظمات باش تعطينا الـ CNOPS كفدرالية كنسق لخدمات د تّعويض على لمرض ل لموظفين.

## الدمج التاريخي 2026 وقانون 54-23
ف فبراير 2026، دخل لمغريب مرحلة جديدة ف تسيير لـ "أمو" مورا ما تنشر **لقانون 54-23** ف لجريدة الرسمية (BO 7432). هاد لقانون جا باش ينهي لمسار المستقل د لـ "كنوبس" وينقل كاع لاختصاصات والمهام ديالو لـ الـ CNSS. هاد لعملية هدفات لتوحيد تسيير نظام التغطية الصحية ف لمغريب تحت سقف مؤسسة وحدة باش تنقص لمصاريف د تّسيير وتسهل لمساطر على لمنخرطين.

هاد تّحول لمؤسساتي تضمن بزاف د لبنود لي كتحمي حقوق لموظفين د لقطاع لعام، بحال نقل لمنقولات ولعقارات لي كانت ف سمية لـ "كنوبس" لـ الـ CNSS، وضمان استمرار لخدمات ولاتفاقيات لي كانت سارية مع لمديريات لمصحات ولأطباء. وخا هاد الدمج كان فيه نقاش كبير ف تّعاضديات، إلا أن دّولة حسمات فيه باش تحقق لمنظومة لموحدة د لحماية الاجتماعية.

## لخدمات وتسيير لـ "أمو"
قبل الدمج د 2026، كانت الـ CNOPS كتسير التغطية الصحية ل بزاف د لفيئات، منها موظفين لإدارات لعمومية، ولعمال د لمؤسسات لعمومية بحال الـ ONCF مورا الدمج ديالهم ف 2016. ف عام 2016، بدا الصندوق يسير حتى "أمو د لطلبة" (AMO Étudiants) لي عطات تغطية صحية ل لملايين د لطلبة ف لجامعات ومعاهد لمهني. لـ "كنوبس" كان معروف ب تسيير "الثالث المؤدي" (Tiers payant) لي كيعفي لمنخرطين من أداء جزء كبير من ثمن دّوا لغالي ولعمليات صّعيبة ف لمصحات لخاصة ولسبيطارات د دّولة.
## شوف حتى
* الصندوق الوطني للضمان الاجتماعي (لمغريب)
* صحة ف لمغريب
## لعيون د لكلام


تصنيف:مؤسسات عمومية ف لمغريب
تصنيف:تأسيسات 1950 ف لمغريب
تصنيف:صحة ف لمغريب
تصنيف:قوانين لمغريب 2026
عبد المالك فرج

**عبد المالك فرج** (ب )، تزاد فـ فاس فـ 27 مارس 1906 ومات فـ الصخيرات فـ 10 يوليوز 1971، كان طبيب وسياسي مغربي. كيتعتابر هو أول وزير د الصحّة فـ لمغريب لمستقل، وهو لي حط سّاس ديال لمنظومة صّحية لعصرية فـ لبلاد.

## صغرو و قرايتو
كبر عبد المالك فرج فـ مدينة فاس وخدا فيها لباكالوريا فـ لثانوية لإسلامية (لي هي ثانوية مولاي إدريس دابا) فـ 1925. سافر لـ باريس باش يكمل قرايتو فـ طّب بـ مساعدة من لعائلة د صّحفي لإيرلندي "إيميل ديرمنݣهام". فـ يونيو 1935، خدا دّيپلوم ديالو فـ طّب من كلية باريس مورا ما دافع على أطروحة (Thèse) تاريخية حول "لعلاقات لطبية بين سّپانيول ولمغرب فـ لقرن 12".

## لمسار لمهني
بدا لخدمة ديالو كطبيب فـ لمغريب فـ 1935، فين تعين فـ مهمة ضد مرض "لملاريا" (Paludisme) فـ سهل لغرب. خدم 8 سنين فـ مدينة تازة، ومن بعد نتاقل للدار البيضا فـ 1944 باش يواجه أزمات د "بوحمرون" و"الطاعون" و"تيفوس". خدم حتى فـ سبيطار "موشام" (لي هو سبيطار بن طفيل دابا) فـ مراكش، و فـ 1951 شد لمسؤولية د مستوصف "سيدي فاتح" فـ الرباط.

## لمنصب لوزاري ولإنجازات
مورا ما رجع لملك محمد الخامس من لمنفى، تعين فرج فـ 7 دجنبر 1955 كـ أول وزير ديال الصحّة لعمومية فـ حكومات لبكاي اللولا و التانية، و حكومة أحمد بلافريج.
من بين أهم لخدمات لي دار:
* مغربة لقطاع: جاب أول جيل د الطبا لمغاربة بحال محمد بنهيمة و لعربي الشرايبي.
* مواجهة لأزمات: فـ 1959، ملّي كان مدير د معهد لنيفة (Institut d'Hygiène)، واجه أزمة "تسمم الزيوت" لكبيرة فـ جهة مكناس.
* تأسيس كلية الطب: ساهم فـ تأسيس أول كلية د الطب ف الرباط فـ 1962، و كان هو أول "عميد" (Doyen) ديالها تال 1970.
* سبيطار لعياشي: قدر يجمع التمويل باش يتبنى سبيطار لعياشي فـ سلا فـ 1963 المتخصص فـ لبرودة و العظام.

## لموت ديالو فـ الصخيرات
تقتل عبد المالك فرج نهار 10 يوليوز 1971 فـ محاولة انقلاب الصخيرات. على حساب شهود عيان، تضرب ب لقرطاس وهو كيحاول يعتق ويدوي لجرحى لي طاحو فـ وسط لقصر، وهادشي كيبين بلي بقى وفي لـ "قسم بقراط" تال لخر د حياتو.

## مصادر


تصنيف:وزير مغريبي
تصنيف:طبيب
تصنيف:ناس تزادو ف فاس
تصنيف:وفيات 1971
تصنيف:ناس توفاو ف الصخيرات
تصنيف:زيادة 1906
لعالم لإسلامي

[يسار|تصغير|400x400بك|نسبة لمسلمين فخريطة لعالم حسب لكل بلاد، حسب [مركز بيو للأبحاث|منتدى بيو (تقديرات 29 يونيو 2014).]]
تصغير|400x400بك|لخريطة د لعالم لإسلامي (لدول لي فيها أغلبية مسلمة).
**لعالم لإسلامي** عندو بزاف دلمعاني. بنسبة لدين لإسلام، لأمة لإسلامية كتشير للناس لي كيتبعو تعاليم الإسلام وكيطلق عليهم لمسلمين. أما فالمعنى لتقافي، لأمة لإسلامية كتشير للحضارة لإسلامية، وكتستثني غير لموسلمين لي عايشين داخل هاد لحضارة.

وفالجيوسياسة، لمفهوم لحديت ديال لعالم لإسلامي كيشير غالباً للجيوسياسة ديال لأمة لإسلامية، وغالباً كيقصد بيه دول لي فيها أغلبية مسلمة وشي بلايص أخرين.

من 2010، كان كتر من 1.6 مليار مسلم، يعني تقريباً 23.4% من سكان د لعالم. على نسبة من مجموع سكان لي كيعتابرو راسهم مسلمين:

* 24.8% فـ آسيا و ؤقيانوسيا
* 91.2% فـ الشرق لأوسط وشمال إفريقيا
* 29.6% فـ إفريقيا تحت الصحرا
* تقريباً 6.0% فـ ؤروپا
* و0.6% فـ لميركان شمالية و لجنوبية

## مصادر من برا
* مجموعة د لمقالات على دول لأعضاء بمنظمة لمؤتمر لإسلامي

## مصادر

تصنيف:مسلم
تصنيف:لعالم
تصنيف:لعرب
تصنيف:لإسلام
تصنيف:لإسلام ف ميريكان
تصنيف:لإسلام و لمجتمع
سبخة طاح

**سبخة طاح** هي واحد السبخة ف جنوب لمغريب. ب لغرق ديال ‎55 ميترو تحت سطح لبحر، هي أهبط نقطة ف لمغريب. السبخة جات قريبة من لمحيط لأطلسي. أكبر مدينة ف ديك المنطقة هي طرفاية.

## مشروع ديال محطة طاقة
كاين مشروع كيخطّط يجمع ما بين القوة الكبيرة ديال الرياح ف جهة طرفاية و الفرق ف المستوى بين البحر و السبخة باش يتنتج الضو على حساب الطلب. الما لي غادي يتصرف من البحر غادي يدوز على توربينات د لما قبل ما يوصل ل سبخة طاح لي كاينة ‎55 ميترو لتحت. جزء من الطاقة لي كيتنتج من التروبينات د الريح، ملي كيكون متوفر، غادي يتستعمل باش يخدم البومبات لي كيرجعو الما لي مخزّن ف لحوض للبحر. المحطة غادي يكون عندها سعة ديال ‎500 ميڭاواط.

## المصادر

تصنيف:أهبط نقطة ف شي بلاد
تصنيف:جغرافيا د جهة لعيون ساقية لحمرا
تصنيف:جغرافيا د لمغريب
ويكي كتوبا

ويكي كتب (ب ) هو مشروع خُو ويكيپيديا و كيتعتابر جزء من لمشاريع ديال مؤسسة ويكيميديا. هاد لموقع هو ويكي ديال كتوبا، متكلفة بيه مؤسسة ويكيميديا باش يخلقو كتوبا كمراجع للخدمة و لإستعمال لحر و فابور، و كيقدر أي واحد يعدّل فيها و يساهم فيها تحت رخصة GNU Free Documentation License.

لمشروع بدا نهار 10 يوليوز 2003 و كان غير ب لينڭليزية، ومن بعد توسّع ؤلا فيه نسخ ب لغات خرين فـ يوليوز 2004. نسخة لعربية بدات فـ 12 شتنبر 2004.

و حتى لـ يناير 2021 ولى ويكي كتوبا بـ 76 لغة، و فيه علاين 286482 مقالة، وكاينين فيه جوايه 1490 محرّر نشيط.

## ترتيب لغات ف ويكي كتوبا على حسب عدد لمقالات

## شوف حتا

* ويكيپيديا
* ويكي كومنز
* ويكيداطا
* ويكي جامعة
* مؤسسة ويكيميديا

## مصادر

## مزاود

* ويكي كتوبا بلعربية.

تصنيف:پروجيات د ويكيميديا
ويكيداطا

ويكي داتا هو واحد لمشروع من مشاريع ويكيميديا لهدف ديالها هو يكون عندنا واحد داتا بايز ( قاعدة بيانات ) حرة على لعالم يمكن لبنادم ولا لماشين ( لآلة ) يقراها و يعدل عليها وهادشي كيخلي ناس يوصلو لمعلومات بحال ويكي كومنز.

## شوف حتا

* ويكي كومنز
* ويكيپيديا

## مصادر برا

*  

## مصادر
تصنيف:پروجيات د ويكيميديا
تصنيف:أرتيكلات كيخدمو موضيلات د معلومات
تصنيف:پاجات كاتخدم خاصية ديال P112
تصنيف:پاجات كاتخدم خاصية ديال P127
تصنيف:پاجات كاتخدم خاصية ديال P1833
تصنيف:پاجات كاتخدم خاصية ديال P275
تصنيف:پاجات كاتخدم خاصية ديال P166
تصنيف:پاجات كاتخدم خاصية ديال P571
تصنيف:پاجات كاتخدم خاصية ديال P31
تصنيف:پاجات كاتخدم خاصية ديال P1451
تصنيف:أرتيكلات فيهوم لعبرية-تيكست د لوغة
تصنيف:أرتيكلات فيهوم سّپنيولية-تيكست د لوغة
تصنيف:أرتيكلات فيهوم نݣليزية-تيكست د لوغة
تصنيف:پاجات كاتخدم خاصية ديال P856
ليستة ديال عدد لمسلمين ف كل بلاد

بديل=Muslim prayer in Damascus|تصغير|250x250بك|مسلمين كيصليو فجامع
لإسلام كيتعتبر ثاني أكبر ديانة فالعالم، وعدد لمسلمين كيتجاوز مليار ونص مسلم كاينين فڭاع لقارات. ؤأكبر تجمع ديال لمسلمين كاين فآسيا، خصوصاً فبلدان بحال إندونيسيا ؤباكستان ؤبانݣلاديش، ولكن حتى فـشرق لأوسط ؤإفريقيا كاين عداد كبير ديال المسلمين.

عدد لمسلمين فكل بلد كيختلف على حسب لإحصائيات رسمية ؤدراسات ديموغرافية. بعض دول فيها لأغلبية ديال بنادم مسلم، وكاين فدول أخرى لمسلمين كيكونو أقلية دينية ولكن بعدد كبير.

هاد لإحصائيات غالباً كتكون مبنية على تقديرات وتقارير دولية، حيت بعض دول ما كيديروش إحصاء رسمي للدين ديال سكان.

## ليستة ديال عدد لمسلمين فكل بلد

## مصادر


تصنيف:لعالم
تصنيف:لإسلام
تصنيف:لإسلام و لمجتمع
تصنيف:لإسلام و لأديان لخرين
تصنيف:لعرب
تصنيف:شرق أسيا
تصنيف:أسيا و لقارات لخرين
تصنيف:مسلم
إيبيروموريسية

تصغير|250x250بك|تصويرة ديال لمغرب لكبير
**الإيبيروموريسية** هي صناعة حجرية تطورات ف المغرب الكبير ف الفترة ما بين العصر الحجري القديم العلوي و العصر الحجري المتوسط تقريبا من 20.000 حتى 10.000 عام قبل دابا.

## شوف حتى

* بنادم ديال تافوغالت.

## مصادر


تصنيف:لقبلتاريخ
ويكي تسافير

**ويكي تسافير** (ب  Wikivoyage) هو واحد لمشروع تابع لمؤسسة د ويكيميديا لهدف ديالو يكون عندك واحد دليل سياحي فالنترنيت كيتكتب بطريقة تشاركية من طرف عدد من لمتطوعين، ولمحتوى ديالو متاح تحت رخصة حرة.

لهدف رئيسي ديال ويكي تسافير هو توفر لمعلومات ولمعارف لي كيحتاجها أي مسافر لأي وجهة فالعالم، بحال أوطيل، ؤتنقل، وأنواع د لماكلة ، ؤلمعالم سياحية.

## مصادر ديال برا

* 

## شوف حتى

* لمؤسسة د ويكيميديا
* ويكي كومنز
* ويكيداطا
* ويكيپيديا

## مصادر


تصنيف:مؤسسة ويكيميديا
ويكي خبار

**ويكي خبار** هو واحد لموقع ديال لأخبار لي فيه بزاف ديال لغات، وكيعتمد على لمشاركة ديال بنادم. كيتخدم بطريقة ديال لويكي بستعمال محرك ميطاويكي. لموقع كيحاول يحافظ على واحد لحياد فلأراء ديالو، حيت كيحاول فكل مقال يدير خلاصة ديال لمعلومات لي كاتجي من أخبار مختلفة. بحال ويكيپيديا، لموقع تابع لمؤسسة د ويكيميديا، ولمحتوى ديالو يمكن لأي واحد يبدلو.لمشروع كاين فيه 30 لغة، نفس تصميم، ولكن لمحتوى كيختلف بزاف بين لغات.

## شوف حتا

* ويكي كومنز
* ويكي قتيباس
* ويكيداطا

## مصادر برا

* لموقع رسمي ديال ويكي خبار

## مصادر


تصنيف:مؤسسة ويكيميديا